CELEX: 62015CN0481
Language: hu
Date: 2015-09-10 00:00:00
Title: C-481/15. sz. ügy: 2015. szeptember 10-én benyújtott kereset – Európai Bizottság kontra Németországi Szövetségi Köztársaság

9.11.2015   
            
            
               HU
            
            
               Az Európai Unió Hivatalos Lapja
            
            
               C 371/16
            
         2015. szeptember 10-én benyújtott kereset – Európai Bizottság kontra Németországi Szövetségi Köztársaság
   (C-481/15. sz. ügy)
   (2015/C 371/19)
   Az eljárás nyelve: német
   
      Felek
   
   
      Felperes: Európai Bizottság (képviselők: W. Mölls és F. Wilman meghatalmazottak)
   
      Alperes: Németországi Szövetségi Köztársaság
   
      Kereseti kérelmek
   
   A felperes azt kéri, hogy a Bíróság:
   
               —
            
            
               állapítsa meg, hogy a Németországi Szövetségi Köztársaság, azáltal hogy a légi közlekedés védelmét szolgáló, bizonyos közös alapkövetelmények rendszeres ellenőrzését nem megfelelő mértékben és megfelelő rendszerességgel biztosította, és a minőségellenőrzési intézkedések végrehajtása érdekében nem bocsátott rendelkezésre elegendő számú ellenőrt, nem teljesítette a 300/2008/EK rendelet (1) 11. cikkéből és az e rendelet II. mellékletének 4.1., 4.2., 7.5. és 14. pontjából eredő kötelezettségeit;
            
         
               —
            
            
               a Németországi Szövetségi Köztársaságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes az alábbiakra hivatkozik:
   A 300/2008/EK rendelet 11. cikke, valamint e rendelet II. mellékletének 4.1., 4.2., 7.5. és 14. pontja arra kötelezi a tagállamokat, hogy a légi közlekedés védelmét szolgáló, bizonyos közös alapkövetelmények rendszeres ellenőrzését megfelelő mértékben és megfelelő rendszerességgel biztosítsák, illetve hogy a minőségellenőrzési intézkedések végrehajtása érdekében elegendő létszámban bocsássanak ellenőröket rendelkezésre.
   Németország nem tett eleget e kötelezettségének.
   
      (1)  A 2010. január 8-i 18/2010/EU bizottsági rendelettel (HL L 7., 3. o.) módosított, a polgári légi közlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i 300/2008/EK európai parlamenti és tanácsi rendelet (HL L 97., 72. o.).